ټې ټونټې ورلډ کپ کې هند پاکستان ته په ٨ ؤ وکټو ماتی ورکړو
د پاکستان په ځواب کې د هندوستان بیټسمینانو بهترینه کارکردگي ووښوله. ددې پرته چې د هندوستان وړمبی لوبغاړی گمبهیر په دویم بال اؤټ شو، نورو لوبغاړو يي ښه لوبه ووکړه. ویناد کوهلي ٧٧ رنز جوړ کړل او په سهواگ ٢٩ او یو راج سنگ ١٩ رنز ووکړل
د نړيوال ټي ټوئنټي ورلډ کپ سُپر ايټ مرحله کې هند پاکستان ته په ٨ ؤ وکټو ماتی ورکړو. د هندوستان په اننگز کې وي کوهلي ٧٧ رنز جوړ کړل. تبصره کونکې وائي د اتوار په ورځ د سرې لنکا په کولمبو ښار کې د هند خلاف پاکستاني لوبغاړو انتهائي مایوسه کونکې کارکردگي وښودله. د پاکستان کپتان محمد حفیظ د ټاس گټلو ورستو وړمبی د بیټنگ فیصله ووکړه او په ١٩ اشاریه څلور اورونو کې يي ١٢٨ رنز جوړ کړل او ټول ټیم يي اؤټ شو. د پاکستان د طرفه تر ټولو زیات ٢٨ رنز شعیب ملک جوړ کړل. د هغه پسې ښه بیټنگ عمر اکمل ووکړو چې ٢١ رنز يي ووکړل. د پاکستان په ځواب کې د هندوستان بیټسمینانو بهترینه کارکردگي ووښوله. ددې پرته چې د هندوستان وړمبی لوبغاړی گمبهیر په دویم بال اؤټ شو، نورو لوبغاړو يي ښه لوبه ووکړه. ویناد کوهلي ٧٧ رنز جوړ کړل او په سهواگ ٢٩ او یو راج سنگ ١٩ رنز ووکړل. د هندوستان د طرفه بهترین بالنگ بالاجي ووکړو او ٣ وکټې يي ترلاسه کړې. د سپر ایټ په دویم گروپ کې اسټریلیا د څلورو پوائنټونو سره د ټولو نه وړاندې ده ورپسې د پاکستان او هندوستان دوه دوه پوائنټس دي خو پاکستان د ښه رنر ریټ په حساب د هندوستان نه وړاندې دی. هند او پاکستان چې د کرکټ په دنیا کې روایتي حریفان یادیږي په سپر ایټ مرحله کې پاکستان اولنی میچ ګټلې ولی هند ماتې خوړلي ده. د هند او پاکستان تر مینځه په وارم اپ میچ کې هم پاکستان هند ته ماتي ورکړی وه. هند په خپلو تیرو پینځه میچونو کې ۲ بیللي بل خوا پاکستان په تیرو پینځه میچونو کې یواځې یوبیللې دی دجمعې په ورځ په کولمبو کې ترسره شوي یو ميچ کې جنوبي افريقې د پاکستان خلاف دټاس گټلو وروستو دلمړي بيټنگ فيصله وکړه او په مقررو 20ؤ اورونو کې يې دشپږو وکټو په تاوان 133 رنز جوړ کړل. دجنوبي افريقې لخوا جى پي ډوميني 48، ايبي ډي ويلئيرز 25، ، فرحان 18 ، جاکس کيلس 12 ، ايلبي مورکل 9، هاشم امله 6 او روبين پيټرسن درې رنز جوړ کړل دپاکستان لخوا ياسرعرفات او محمد حفيظ دوه دوه او سعيد اجمل او عمر گل يو ، يو وکټ ترلاسه کړه دجنوبي افريقې ددغه هدف په ځواب کې پاکستان دښه بيټنگ پرانسته وکړه خو دعمران نذير او بيا دمحمد حفيظ داوټ کيدو له امله وروستي راتلونکي بيټسمينان په سخت فشار کې پاتې شول او پرله پسې دوکټو پريوتو له امله دټيم په ستونزو کې نوره اضافه وشوه. دپاکستان لخوا اوپنر عمران نذير14، کپتان محمد حفيظ ،15 رنز جوړ کړل ، له دې وروستو ناصر جمشيد په صفر او کامران اکمل په يو رن اوټ شو. دشعيب ملک او عمر اکمل ترمينځ دلږ وخت لپاره ښه پارټرنر شپ اوټ شو خو بيا په 12 رنز دشعيب ملک داوټ کيدو وروستو تکړه لوبغاړى شاهد افريدى هم په صفر او ياسر عرفات په درې رنز اوټ شول او په پاکستاني ټيم دجنوبي افريقې فشار يو ځل بيا کښيناستو. په دغه موقع داسې ښکاريده چې په ظاهري ډول ميچ دپاکستان دلاسه ووتو خو دعمر گل له لوري ددروؤ چکو او دوؤ چوکو په مدد سره د32 رنز کولو سره دپاکستان پوزيشن ښه شو. پاکستان په 19.4ؤ اورونو کې داتوؤ وکټو په تاوان مقرر شوى هدف ترلاسه کړو، دښې کارکردگۍ په بنياد عمرگل دميچ تر ټولو غوره لوبغاړى وگرځولى شو